erfaringsudveksling18022012+Løssalg

=Løssalg=

Opsamling på sporet om løssalg. Sporet blev en generel snak om det at håndtere løssalg i butikkerne.

Emnerne var:
 * Registrering af det solgte
 * Lager og lagerstyring, herunder tilbagemelding til Indkøbsgruppen
 * Forudbestilling af varer
 * Løssalg til hvem
 * Overskudsvarer
 * Tavle

Vi talte om nødvendigheden af at registrere salg, dels for at skabe overblik, dels for at kunne estimere, hvilke varer vi skal bruge og dermed give konstruktiv tilbagemelding til Indkøbsgruppen. Registrering af salg betyder bestemt ikke (nødvendigvis) brug af kasseapparat, men måske bare en "simpel" optælling af varer før og efter, hvilket giver solgt antal, som ganget med pris, giver et estimat over dagens omsætning. Det kan gøres elektronisk og på sigt derfor føre til et samlet overblik for hele KbhFF, men kan i praksis klares på et stykke papir, som flere afdelinger allerede gør. (//Kim: Hvis afdelinger har et ark, de kan linke til her, ville det være lækkert (:-//) I praksis kan disse salgstal naturligt indgå i en økonomioversigt for afdelingen til Butiksgruppemøderne.
 * Registrering af det solgte**

Registrering af salget er essentielt for at kunne estimere de ønskede varer - og endnu mere nu, hvor afdelingerne selv skal angive ønskede varer til Indkøbsgruppen. Afdelingerne skal også være opmærksom på, hvilke varer, der kan opbevares hvor, hvordan og hvor længe, herunder tage hensyn til forsvarlig opbevaring. F.eks. skal mel opbevares forsvarligt og overskydende æg måske håndteres fremfor gemmes. Tilbagemeldingsproceduren til Indkøbsgruppen er ny og vi ser frem mod udfordringen. Pt. er der hos nogle lidt en lille tvivl om, hvad der sker med vore tilbagemeldinger. Med de nye systemer håber vi på et endnu bedre samarbejde med Indkøbsgruppen, så vi i butikkerne også får feedback og kan spille sammen om at få de bedste varer.
 * Lager og lagerstyring, herunder tilbagemelding til Indkøbsgruppen**

Løssalg kan evt. styres bedre, hvis vi bruger en form for forudbestilling, og altså beder medlemmerne tilkendegive behov forud for åbningsdagen. Forudbestilling kan blive mere aktuelt, jo mindre og mere specielle partier vi får/på forhånd bestiller hos avlerne til fordeling i afdelingerne.
 * Forudbestilling af varer**

Nogle afdelinger begrænser løssalg til nye medlemmer. Det relaterer til diskussionen om priser på løssalgsvarer vs. pose-pris og vores intention om, at etablerede medlemmer skal bestille og afhente, fremfor at købe i løssalg. Visse steder håndteres medlemmers indmelding ganske enkelt af løssalg.
 * Løssalg til hvem**

Visse afdelinger har en procedure med at tilbyde overskudsvarer (ikke-holdbare) til diverse godgørende formål/foreninger/aktiviteter. Andre afdelinger forsøger at opnå en form for modydelse. Hele området, men specielt det sidste er der et behov for en afklaring af: Hvad må vi?
 * Overskudsvarer**

Mange af udfordringerne i en butiksdag ligger i at overlevere information: "Der er 20 kg. kartofler for lidt", eller "Vi har fået ekstra svampe til løssalg til 15 kr/kg", "Nettet er nede til kl. 15". Noget af det kan måske løses med en tavle eller en bog - en form for journal, hvor alle vagter kan skrive relevante oplysninger til de, der kommer senere på dagen. Hvis en sådan tavle/bog ALTID er samme sted, som vagterne kender, kan alle se (i) den, når de møder ind.
 * Tavle**

Kim

PS Ret endelig eller kommentér, hvis mine noter/hukommelse ikke er tilstrækkelige (:-